L’amazona Roser Serrano continua aconseguint grans èxits esportius
2025-07-24

Els esportistes de Burjassot continuen collint grans èxits en les diferents modalitats en les quals participen. Així, en aquesta ocasió, el món del Domatge Clàssic ha suposat un nou èxit per a una esportista del municipi, Roser Serrano, que s’ha alçat amb la Lliga Federació de Domatge Clàssic i amb el Campionat Autonòmic de Domatge Clàssic de la Comunitat Valenciana.

Dins de la seua categoria, nivell D-juvenils, Roser s’ha alçat amb la victòria en Lliga Federació de Domatge Clàssic, competició celebrada en el Centre Eqüestre Oliva Nova el mes de novembre passat. L’avantatge que va prendre en el primer dia de competició, li va servir per a proclamar-se campiona de la prova amb el seu cavall Babalu.

Tan sols uns dies més tard, Roser tornava a pujar-se al pòdium ja que es proclamava, per quarta vegada, Campiona de la Comunitat Valenciana. En una competició, que va començar de manera complicada per a ella, va rebre una coça del seu propi cavall a l’esquena en la jornada del divendres, va saber reposar-se a l’adversitat i, malgrat el dolor, ho va donar tot en la competició. I, el resultat no va poder ser millor, Roser es feia amb la primera posició del Campionat Autonòmic de Domatge Clàssic de la Comunitat Valenciana.

L’esport burjassoter gaudeix d’una salut de ferro i, bona prova d’això, són aquests dos nous èxits esportius que han portat a una de les seues esportistes, Roser Serrano, al pòdium.